
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par zemes vienību piekritību valstij un to nostiprināšanu zemesgrāmatā uz valsts vārda Satiksmes ministrijas personā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Dzelzceļa likuma 15. panta pirmā daļa, likuma “Par autoceļiem” 4. pants, Rail Baltica projekta īstenošanas likuma 8. pants un Zemes pārvaldības likuma 17. panta sestā daļa.
1.2. Mērķis
Mērķa apraksts
Ministru kabineta rīkojuma projekts paredz atzīt par valstij piekrītošām un nodot Satiksmes ministrijas valdījumā zemes vienības, kas ir nepieciešamas projekta “Eiropas standarta platuma 1435 mm dzelzceļa līnijas izbūve “Rail Baltica” koridorā caur Igauniju, Latviju un Lietuvu” (turpmāk – Rail Baltica projekts) īstenošanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”.
Ar Ministru kabineta 2016. gada 24. augusta rīkojumu Nr. 468 “Par nacionālo interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica” noteikts nacionālo interešu objekta statuss.
Pamatojoties uz Satiksmes ministrijas piesaistītās pilnsabiedrības “RB Latvija” izstrādātajiem tehniskajiem risinājumiem, kā arī to detalizācijai izstrādātajos būvprojektos, Rail Baltica projekta īstenošanai ir nepieciešamas zemes vienības Ķekavas novadā un Limbažu novadā:
- zemes vienība ar kadastra apzīmējumu 8025 011 0673 0,0304 ha platībā;
- zemes vienība ar kadastra apzīmējumu 8025 002 0567 0,1128 ha platībā;
- zemes vienība ar kadastra apzīmējumu 6625 002 0432 0,0556 ha platībā;
(turpmāk – Zemes vienība vai Zemes vienības).
Zemes vienības ir nepieciešamas transporta infrastruktūras attīstībai – atbilstoši Dzelzceļa likuma 6. panta pirmajai daļai un 15. panta pirmajai daļai, izmantojot valsts publiskās lietošanas dzelzceļa infrastruktūras izveidošanai un tās uzturēšanai publiskās lietošanas dzelzceļa infrastruktūras nodalījuma joslā, kā arī atbilstoši likuma “Par autoceļiem” 4. pantam un 7. panta pirmajai daļai publiskās lietošanas autoceļa izveidei un autoceļu valsts pārvaldes īstenošanai. Ņemot vērā minēto, Zemes vienības nepieciešams atzīt par valstij piekrītošām un tās jānodod Satiksmes ministrijas valdījumā atbilstoši Rail Baltica projekta īstenošanas likuma 8. pantā noteiktajam, kas paredz, ka valstij piekrīt un, pamatojoties uz Ministru kabineta rīkojumu, zemesgrāmatā uz valsts vārda Satiksmes ministrijas personā tiek ierakstīta tāda neapbūvēta rezerves zemes fondā ieskaitīta un īpašuma tiesību atjaunošanai neizmantota zeme, kas ir nepieciešama Rail Baltica projekta īstenošanai.
Ministru kabinets 2016. gada 15. martā ir pieņēmis rīkojumu Nr.201 “Par zemes reformas pabeigšanu Limbažu novada lauku apvidū” un 2016. gada 7. jūnijā ir pieņēmis rīkojumu Nr.325 “Par zemes reformas pabeigšanu Ķekavas novada lauku apvidū”. Ministru kabinetam, pieņemot rīkojumus par zemes reformas pabeigšanu attiecīgajā administratīvajā teritorijā, tika apliecināts, ka visi procesi attiecībā uz privātpersonu tiesībām iegūt zemi zemes reformas ietvaros ir pabeigti, līdz ar to, izslēdzot iespēju, ka kādas privātpersonas tiesības uz zemi šajā posmā varētu būt aizskartas. Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašuma saskaņā ar zemes reformas likumiem, tad šāda zeme ir ieskaitīta rezerves zemes fondā.
Zemes pārvaldības likuma 17. panta sestā daļa nosaka, ka šā panta pirmajā daļā minētie zemes gabali, par kuriem šā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā. Lēmumu par šo zemes gabalu ierakstīšanu zemesgrāmatās pieņem pašvaldība. Līdz brīdim, kad zemes gabals ir ierakstīts zemesgrāmatā uz pašvaldības vārda, Ministru kabinets var izdot rīkojumu par šā zemes gabala piekritību valstij, ja tas nepieciešams valsts pārvaldes funkciju īstenošanai.
Problēmas un risinājumi
Problēmas apraksts
Lai zemes vienībām, kas ir nepieciešamas Rail Baltica projekta īstenošanai, noteiktu piekritību valstij, Ministru kabinetam ir jāpieņem rīkojums par zemes vienību piekritību valstij.
Risinājuma apraksts
Zemes vienību raksturojums:
1)       zemes vienība ar kadastra apzīmējumu 8025 011 0673 0,0304 ha platībā Baldones pagastā, Ķekavas novadā, izveidota, sadalot zemes vienību ar kadastra apzīmējumu 8025 011 0395, atbilstoši Ķekavas novada domes 2023. gada 30. augusta lēmumam Nr. 26 (protokols Nr. 18) “Par nekustamā īpašuma “Elektropārvade” zemes vienības ar kadastra apzīmējumu 80250110395, Baldones pagastā, sadalīšanu”. Zemes vienība nepieciešama Satiksmes ministrijai Rail Baltica projekta īstenošanai – saskaņā ar būvprojekta tehniskajiem risinājumiem minētajā zemes vienībā paredzēta Rail Baltica dzelzceļa infrastruktūras posma izbūve dzelzceļa zemes nodalījuma joslas robežās. Zemes vienības kadastrālā vērtība 2024. gada 8. janvārī noteikta 12 euro. Saskaņā ar nekustamā īpašuma valsts kadastra informācijas sistēmas (turpmāk – NĪVKIS) datiem (dati aplūkoti 2024. gada 24.novembrī) zemes vienības statuss – rezerves zemes fonda zeme. Zemes vienība reģistrēta nekustamā īpašuma “Rail Baltica rezerves fonda zeme” (nekustamā īpašuma kadastra numurs 8025 002 0625) Baldones pagasts, Ķekavas novads, sastāvā. Zemes vienībai noteikts lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101). Saskaņā ar NĪVKIS datiem zemes vienības robežas ir uzmērītas, tai ir reģistrēti sekojoši apgrūtinājumi – 1) ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,0042 ha; 2) ekspluatācijas aizsargjoslas teritorija gar gāzesvadu ar spiedienu, lielāku par 1,6 megapaskāliem – 0,0304 ha; 3) vairāk par 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos – 0,0304 ha; 4) drošības aizsargjoslas teritorija ap gāzesvadu, gāzes regulēšanas staciju un gāzes mērīšanas staciju ar gāzesvada diametru no 600 līdz 800 milimetriem – 0,0304 ha; 5) applūstošā (10 % applūduma varbūtība) teritorija – 0,0029 ha. Zemes vienības sadalījums pa lietošanas veidiem: 1) lauksaimniecībā izmantojamās zemes platība – 0,0134 ha; 2) meža platība – 0,0170 ha;
2)       zemes vienība ar kadastra apzīmējumu 8025 002 0567 0,1128 ha platībā Baldones pagastā, Ķekavas novadā izveidota, sadalot zemes vienību ar kadastra apzīmējumu 8025 002 0229, atbilstoši Ķekavas novada domes 2023. gada 7. jūnija lēmumam Nr. 18 (protokola Nr. 12) “Par nekustamā īpašuma “Vadiņi” zemes vienības ar kadastra apzīmējumu 8025 002 0229, Baldones pagastā, Ķekavas novadā, sadalīšanu”. Zemes vienība nepieciešama Satiksmes ministrijai Rail Baltica projekta īstenošanai – saskaņā ar būvprojekta tehniskajiem risinājumiem minētajā zemes vienībā paredzēta Rail Baltica dzelzceļa infrastruktūras posma izbūve dzelzceļa zemes nodalījuma joslas robežās. Zemes vienības kadastrālā vērtība 2024. gada 7. maijā noteikta 79 euro. Saskaņā ar NĪVKIS datiem (dati aplūkoti 2024. gada 24.novembrī) zemes vienības statuss – rezerves zemes fonda zeme. Zemes vienība reģistrēta nekustamā īpašuma “Rail Baltica rezerves fonda zeme” (nekustamā īpašuma kadastra numurs 8025 002 0625) Baldones pagasts, Ķekavas novads, sastāvā. Zemes vienībai noteikts lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101). Saskaņā ar NĪVKIS datiem zemes vienības robežas ir uzmērītas, tai ir reģistrēts sekojošs apgrūtinājums – ekspluatācijas aizsargjoslas teritorija gar elektrisko tīklu gaisvadu līniju ar nominālo spriegumu 110 kilovolti, ja tā šķērso meža teritoriju – 0,1128 ha. Zemes vienības sadalījums pa lietošanas veidiem: pārējās zemes platība – 0,1128 ha;
3)       zemes vienība ar kadastra apzīmējumu 6625 002 0432 0,0556 ha platībā Ainažu pagastā, Limbažu novadā izveidota, sadalot zemes vienību ar kadastra apzīmējumu 6672 002 0165, atbilstoši Limbažu novada administrācijas Nekustamā īpašuma un teritoriālā plānojuma nodaļas 2023. gada 8. novembra lēmumam Nr. 8.16/23/221 “Par pašvaldībai tiesiskā valdījumā esošās zemes vienības Limbažu novadā, Ainažu pagastā, Atmatas sadalīšanu, nosaukuma piešķiršanu un lietošanas mērķa noteikšanu”. Zemes vienība nepieciešama Rail Baltica projekta īstenošanai – saskaņā ar būvprojekta tehniskajiem risinājumiem minētajā zemes vienībā paredzēta saistītās infrastruktūras posma – valsts nozīmes ceļa posma izbūve ceļa zemes nodalījuma joslas robežās. Zemes vienības kadastrālā vērtība uz 2024. gada 21. augustu noteikta 21 euro. Saskaņā ar NĪVKIS datiem (dati aplūkoti 2024. gada 24.novembrī) zemes vienības statuss – rezerves zemes fonda zeme. Zemes vienība reģistrēta nekustamā īpašuma (nekustamā īpašuma kadastra numurs 6625 002 0586) Ainažu pagasts, Limbažu novads, sastāvā. Zemes vienībai noteikts lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101). Saskaņā ar NĪVKIS datiem zemes vienības robežas ir uzmērītas, tai ir reģistrēti sekojoši apgrūtinājumi – 1) biosfēras rezervāta ainavu aizsardzības zonas teritorija – 0,0556 ha; 2) ekspluatācijas aizsargjoslas teritorija gar valsts reģionālajiem autoceļiem lauku apvidos – 0,0556 ha. Zemes vienības lietošanas veids sadalījumā pa lietošanas veidiem: 1) mežu platība – 0,552 ha; 2) ūdens objektu zeme – 0,0004 ha.
Atbilstoši Aizsargjoslu likumā noteiktajam, lai ievērotu ar attiecīgās aizsargjoslas veidu noteiktos ierobežojumus un aizsargātu objektus vai arī vidi un cilvēkus, Rail Baltica projekta īstenošanai nepieciešamo būvdarbu izpildē būs ievērojami vispārējie un speciālie būvnoteikumi, kas noteic pienākumu pie būvdarbu ieceres dokumentācijas izstrādes saņemt atbildīgo institūciju (valsts institūciju) un inženiertīklu īpašnieku tehniskos noteikumus, tai skaitā arī vietējās pašvaldības saskaņojumu, ja to paredz saistošie noteikumi.
Ķekavas novada dome ar 2022. gada 21. decembra lēmumu Nr. 20 (protokols Nr. 41) “Par rezerves zemes fondā ieskaitīto zemes vienību Baldones pagastā un pilsētā piekritību pašvaldībai” ir nolēmusi, ka nekustamā īpašuma “Elektopārvade” Baldones pagastā, Ķekavas novadā, kadastra Nr. 8025 011 0667, zemes vienība ar kadastra apzīmējumu 8025 011 0395 0,35 ha platībā un nekustamā īpašuma “Vadiņi” Baldones pagastā, Ķekavas novadā, kadastra Nr. 8025 002 0225, zemes vienība ar kadastra apzīmējumu 8025 002 0229 1,97 ha platībā piekrīt pašvaldībai un ir ierakstāma zemesgrāmatā uz Ķekavas novada pašvaldības vārda. Zemes vienības zemesgrāmatā nav ierakstītas.
Limbažu novada dome ar 2021. gada 23. decembra lēmumu Nr. 662 (protokols Nr. 13, 30 §) “Par zemes gabala Atmatas, Ainažu pagastā, Limbažu novadā piekritību un ierakstīšanu zemesgrāmatā uz pašvaldības vārda” ir nolēmusi, ka nekustamā īpašuma “Atmatas” Ainažu pagastā, Limbažu novadā, kadastra Nr. 6625 002 0165 zemes vienība ar kadastra apzīmējumu 6625 002 0165 7,22 ha platībā ir atzīstama par Limbažu novada pašvaldībai piekritīgu un ierakstāma zemesgrāmatā uz Limbažu novada pašvaldības vārda. Zemes vienība zemesgrāmatā nav ierakstīta.
Zemes pārvaldības likuma 17. panta sestā daļa cita starpā nosaka, līdz brīdim, kad zemes gabals ir ierakstīts zemesgrāmatā uz pašvaldības vārda, Ministru kabinets var izdot rīkojumu par šā zemes gabala piekritību valstij, ja tas nepieciešams valsts pārvaldes funkciju īstenošanai. Saskaņā ar Rail Baltica projekta īstenošanas likuma 8. pantu valstij piekrīt un, pamatojoties uz Ministru kabineta rīkojumu, zemesgrāmatā uz valsts vārda Satiksmes ministrijas personā tiek ierakstīta tāda neapbūvēta rezerves zemes fondā ieskaitīta un īpašuma tiesību atjaunošanai neizmantota zeme, kas ir nepieciešama Rail Baltica projekta īstenošanai. Savstarpējā mutiskā saziņā ar Ķekavas novada pašvaldības un Limbažu novada pašvaldības pārstāvjiem tika iegūta informācija, ka minētās pašvaldības neveiks darbības Zemes vienību ierakstīšanai zemesgrāmatā un tās neiebilst, ka par Zemes vienībām var tikt virzīts Ministru kabineta rīkojuma projekts par Zemes vienību piekritību valstij saskaņā ar Zemes pārvaldības likuma 17. panta sesto daļu un Rail Baltica projekta īstenošanas likuma 8. pantu.
Saskaņā ar Limbažu novadu domes 2024. gada 24. oktobra lēmuma Nr. 797 (protokols Nr. 20, 55.) “Par grozījumiem Limbažu novada domes 2021. gada 23. decembra lēmumā Nr.662 “Par zemes gabala Atmatas, Ainažu pagastā, Limbažu novadā piekritību un ierakstīšanu zemesgrāmatā uz pašvaldības vārda”" 1.2. punktu nolemts grozīt Limbažu novada domes 2021. gada 23. decembra lēmumu Nr. 662 “Par zemes gabala Atmatas, Ainažu pagastā, Limbažu novadā piekritību un ierakstīšanu zemesgrāmatā uz pašvaldības vārda” un zemes vienību ar kadastra apzīmējumu 6625 002 0432 (0,0556 ha) ieskaitīt rezerves zemes fondā.
Ķekavas novada dome 2024. gada 7. novembrī pieņēma lēmumu Nr. 5 (protokols Nr. 24.) “Par zemes vienību ar kadastra apzīmējumiem 8025 002 0567, 8025 011 0673, iekļaušanu nekustamā īpašuma “Rail Baltica rezerves fonda zeme”, Baldones pagasts, Ķekavas novads, sastāvā”, ar kuru nolemts izslēgt no Ķekavas novada domes 2022. gada 21. decembra sēdes lēmuma Nr.20. (protokols Nr.41) “Par rezerves zemes fondā ieskaitīto zemes vienību Baldones pagastā un pilsētā piekritību pašvaldībai” 1.pielikuma 13. un 59. punktu, 14. pielikumu, un 60. pielikumu un izveidot jaunu nekustamo īpašumu ar nosaukumu “Rail Baltica rezerves fonda zeme” Baldones pagasts, Ķekavas novads, un tā sastāvā iekļaut nekustamā īpašuma “Rail Baltica dzelzceļa teritorija” sastāvā esošo zemes vienību ar kadastra apzīmējumu 8025 002 0567, 0,1128 ha platībā, un zemes vienību ar kadastra apzīmējumu 8025 011 0673, 0,0304 ha platībā.
Zemes vienības normatīvajos aktos noteiktā kārtībā tiks ierakstītas zemesgrāmatā uz valsts vārda Satiksmes ministrijas personā. Zemes vienību platības norādītas atbilstoši NĪVKIS norādītajai informācijai, tās ir kadastrāli uzmērītas.
Saskaņā ar Dzelzceļa likuma pārejas noteikumu 53. punktu Satiksmes ministrija Zemes vienības nodos Rail Baltica projekta ieviesējam būvdarbu veikšanai. Ministru kabineta rīkojuma projekts paredz Zemes vienības pārņemt Satiksmes ministrijas valdījumā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
Nosaukums
-
Apraksts
Zemes vienību nepieciešamība valsts funkciju īstenošanai konstatēta Rail Baltica projekta īstenošanas ietvaros izstrādātajos detalizētajos tehniskajos risinājumos būvprojektā.
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Zemes vienības ir nepieciešamas transporta infrastruktūras attīstībai – Rail Baltica projekta īstenošanai.
Rīkojuma projekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus, tostarp fiziskas personas.
Juridiskās personas
Jā
Ietekmes apraksts
Zemes vienības ir nepieciešamas transporta infrastruktūras attīstībai – Rail Baltica projekta īstenošanai.
Rail Baltica projekta ietvaros izbūvētā transporta infrastruktūra veicinās attiecīgā reģiona ekonomisko izaugsmi.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Zemes vienības ir nepieciešamas transporta infrastruktūras attīstībai – Rail Baltica projekta īstenošanai. Rail Baltica projekta ietvaros īstenojamie transporta infrastruktūras uzlabojumi un jaunas izbūves veicinās attiecīgā reģiona un valsts ekonomisko izaugsmi.
2.2.2. uz nozaru konkurētspēju:
Jā
Ietekmes apraksts
Zemes vienības ir nepieciešamas transporta infrastruktūras attīstībai – Rail Baltica projekta īstenošanai, kas labvēlīgi ietekmēs citas tautsaimniecības nozares, radot iespējas palielināt eksporta apjomu un ātrumu.
2.2.3. uz uzņēmējdarbības vidi:
Jā
Ietekmes apraksts
Rīkojuma projekta tiesiskais regulējums nākotnē varētu ietekmēt uzņēmējdarbības vidi, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.2.4. uz mazajiem un vidējiem uzņēmējiem:
Jā
Ietekmes apraksts
Rīkojuma projekta tiesiskais regulējums nākotnē varētu radīt labvēlīgu vidi mazās un vidējās uzņēmējdarbības attīstībai.
2.2.5. uz konkurenci:
Jā
Ietekmes apraksts
Rīkojuma projekta tiesiskais regulējums nākotnē varētu radīt labvēlīgu vidi konkurences attīstībai gan Latvijā, gan ārpus tās, ņemot vērā Rail Baltica projekta pārnacionālo nozīmi.
2.2.6. uz nodarbinātību:
Jā
Ietekmes apraksts
Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, tostarp nodarbinātību un darbaspēka migrācijas iespējas, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Ministru kabineta rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami.
Izdevumi, kas saistīti ar Zemes vienību īpašuma tiesību ierakstīšanu zemesgrāmatā, tiks segti no finansēšanas līguma, kas noslēgts 2020. gada 13. novembrī un 2020. gada 16. novembrī starp RB Rail AS un Eiropas Inovācijas un tīklu izpildaģentūru, par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai paredzētajiem līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024.gada 15.oktobra noteikumu Nr.639 “Sabiedrības līdzdalības kārtība attīstības plānošanas procesā” 4.punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota. 
Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
Projekta izstrādē iesaistītās institūcijas - Satiksmes ministrija, SIA "Eiropas dzelzceļa līnijas".
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
SIA "Eiropas dzelzceļa līnijas"
Satiksmes ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Rīkojuma projekts ietekmē transporta infrastruktūru un tās attīstību.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Rīkojuma projekts ietekmē transporta infrastruktūru un tās attīstību.
8.1.6. uz vidi
Vai projekts skar šo jomu?
Jā
Apraksts
Uzturot un veicot dzelzceļa infrastruktūras attīstību, tā tiek veidota atbilstoši tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

